Diari Oficial de la Generalitat Valenciana


Sumari del DOGV 4645, del 05-12-2003 (2003/12367)

Divorci contenciós número 566/2003. Cèdula de notificació.
----------------------------------------------------------

### Dades del document

Número de DOGV
:   4645

Data del DOGV
:   05-12-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/12174


Organisme emissor
:   Jutjat de Primera Instància número 26 de València

Tipus de document
:   Anunci

Divorci contenciós número 566/2003. Cèdula de notificació. [2003/M12579]
  
Part demandant: Zohara Boukdir.
  
Part demandada: José Sanchis España.
  
Sobre: divorcis no consensuats.
  
En el juí a què es fa referència, s'ha dictat la resolució l'encapçalament i la part dispositiva de la qual són com es diu tot seguit:
  
Sentència número 793/2003.
  
València, 13 de novembre de l'any 2003.
  
Rafael Carbona Rosaleñ, magistrat jutge de Primera Instància número 26 de València, ha vist les presents actuacions de divorci, tramitades davant este Jutjat amb el número 566/2003, a instàncies de Zohara Boukdir, representada pel procurador senyor Correcher Pardo i assistida del lletrat senyor Ibor Asensi, contra el seu espòs José Sanchis España, declarat en rebel·lia, i ha sigut part el ministeri fiscal d'acord amb la següent
  
Decisió:
  
Que estime parcialment la demanda interposada per Zohara Boukdir contra José Sanchis España i declare el divorci i dissolució del matrimoni format entre ambdós, amb tots els efectes inherents a esta, que es regirà per les mesures vigents acordades en la sentència de separació indicada anteriorment en allò que no es contradiga amb les següents:
  
Primera
  
Amb manteniment de la pàtria potestat compartida, que serà exercida exclusivament per la mare, s'atribuïx a la demandant Zohara Boukdir, la guarda i custòdia de la filla menor comuna, Miriam.
  
Segona
  
Se suspén el règim de visites establit per a la relació de la dita menor amb el progenitor no custodi.
  
Tercera
  
José Sanchis España pagarà en concepte de pensió d'aliments, mensualment, a Zohara Boukdir i en favor de sa filla Miriam, la quantitat de cent cinquanta euros de forma anticipada, els cinc primers dies de cada mes, i en 12 mensualitats a l'any, en el compte que esta designe o en el que estava fent-ho.
  
La dita quantitat s'actualitzarà anualment, d'acord amb el percentatge que experimenten els índexs de preus al consum publicats per l'organisme estatal competent. Les despeses extraordinàries seran a càrrec d'ambdós cònjuges per meitat.
  
Notifiqueu la present resolució a les parts i feu-los saber que contra esta sentència pot preparar-se recurs d'apel·lació davant este Jutjat en el termini de cinc dies, davant l'Audiència Provincial.
  
No pertoca fer exprés pronunciament sobre la imposició de costes.
  
Una vegada ferma esta resolució, i transcorreguts els terminis de rescissió, comuniqueu-la al registre civil on conste inscrit el matrimoni.
  
Esta és la meua sentència, definitivament jutjant, que pronuncie, mane i firme.
  
Atés el desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat i en el Diari Oficial de la Generalitat Valenciana, per a dur a efecte la diligència de notificació de la sentència.